dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent oder hoͤrent lesen, nu oder har nach, ✳ tuͦn chunt wir, der rat ze Waltzhuͦt, das fûr uns kam dù erber frowe Adelheit Notsteinin fûr gerihte ✳ mit Joh̄ Schulth̄, der ir do
ze male ze einem rehten vogte mit urteild gegeben wart, ✳ und gab ze koͧffenne, gesunt libes und sinnes
und unbetwngenlich, mit Johans, ir vogtes hant, gunst und guͦtem willen ✳ den erwirdigen, geistlichē frowē
der epthissenne und ✳ ✳ dem convente ze Chûngesfelt in Costentzer bistuͦm fùnf soͧm win geltes, so
si hat uf dem hofe ze Togˀron ✳ umbe aht un̄ zwainzig march silbers, ✳ des si oͧch von der vorgnanten
epthissenne un̄ convente ✳ gentzlich und gar verriht un̄ gewert ist ✳ und in iren nutz komen sint ✳ und
gab den koͧf uf un̄ vertiget in mit Joh̄, des vorgnantē, ir vogtes hant vor gerihte, als da mit urteild erteilet wart ✳ nach der stat reht, ✳ als ez nu und har nach kraft haben sol, ✳ an des erbern knechtes Walthers
von Rûbiswile hant, ✳ der oͧch den selben koͧf und vˀtegun uf nam zuͦ der vorgnanten epthissenne und
conventzs ze Kûngesfelt, Sant Claren ordens, in Costentzer bistuͦm handē, ✳ der oͧch do ze male ir gewisser schafner un̄ botte was. ✳ es lobt oͧch dù vorgnant Adelheit ✳ der vorgnanten epthissenne un̄ convente des vorgnantē koͧffes were ze sind nach reht nu und har nach ✳ und wan disù sache und dirre
koͧf hie bi uns ze Waltzhuͦt beschehen ist ✳ un̄ oͧch volle verteget mit allen rehten und gewarsami, ✳ als
ez nu oder har nach, ✳ nach der stat reht kraft haben sol, so han wir dur bette der egnantē Adelheit
unser stat ingesigel gehencket an disen brief, ✳ ze einer gezûgsami un̄ einem warē urchûnde aller der
dinge, so da obnan verschriben stant. ✳ dis beschach do ze gegen waren Joh̄ von Mùnchingen, Fridr̄ vō
Endingē, Peter von Mùnchingen, ✳ Heinr̄ von Birckidorf, ✳ Wernher der Schriber, ✳ Chuͦnr̄ Sungeller,
Petˀ Smit, ✳ Chuͦnr̄ Schriber, ✳ Heinr̄ Satler, Heinr̄ Notstein un̄ ander erber lùte gnuͦg. ✳ dirre brief
ist geben ze Waltzhuͦt an sant Bartholomeꝰ tag, in dem jare, do man zalte von Christes geburte
drùcehenhundert jar ✳ un̄ dar nach in dem zwei und viertzigostem jare. ✳
Königsf. 196
Staatsarchiv
AARGAU
342
wist wie die froͧwen zuͦ Kùngsfeld₎
dem hoff zuͦ Togern̄ erkoùfft hab̄n
v soͧm win gelts umb xxviij
march silbers ✳ Notsteinin ✳
K
R 15
Nͦ✳ 27 ✳
lij
✳
ùbˀ ✳ v ✳ soͧm wins die koͧft wrdē
vō dē Notstein
✳ der ✳ xx ✳